Накъыгъэм и 9-м екIуэкIыну гуфIэгъуэ Iуэхухэр
1941-1945 гъэхэм екIуэкIа Хэку зауэшхуэм къыщытхьа ТекIуэныгъэр илъэс 74-рэ зэрырикъур накъыгъэм и 9-м республикэм хэIэтыкIауэ щагъэлъэпIэнущ.
А махуэмсыхьэти 10-м удз гъэгъахэр тралъхьэнущ «ЩIыхьым и мафIэ мыужьыхыж» мемориалым.
Сыхьэт 11-м Налшык и уэрам нэхъыщхьэм «Полк уахътыншэр» кърикIуэнущ. Нэгъабэ а Iуэхум хэтащ республикэм щыпсэухэм ящыщу мин 80-м щIигъу.
ЗэгурыIуэныгъэ утыкум сыхьэт 12-м къыщызэIуахынущ «А илъэс лъапIэхэм ди щхьэр яхуэдгъэщхъынщ» театр гъэлъэгъуэныгъэмрэ щIалэгъуалэм къызэрагъэпэща «ТекIуэныгъэм и вальс» Iуэхумрэ.
А зэман дыдэм республикэм и шыгъэжапIэм щыщIадзэнущ шууейхэм я зэпеуэм.
Сыхьэт 15-м Къэбэрдей уэрамым сурэт гъэлъэгъуэныгъэ къыщызэIуахынущ, апхуэдэу мыбы щагъэлъэгъуэнущ «Фэеплъым и блын» стендыр.
Абхъазым и цIэр зезыхьэ утыкум сыхьэт 19-рэ дакъикъэ 30-м щыщIэдзауэ щагъэлъэгъуэнущ «Уахътыншэхэм я дэкIыпIэ» фильмыр.
ГуфIэгъуэ дауэдапщэхэм я кIэухыу сыхьэт 21-м Налшык махуэшхуэ салют щатынущ.
КъБР-м и Iэтащхьэмрэ Правительствэмрэ я пресс-IуэхущIапIэ.
